open-index/open-wikipedia-markdown huggingface dataset:
Ογκυστέν Σαντρέλ

Ο **Ογκυστέν Σαντρέλ** (*Augustin Chantrel*) (11 Νοεμβρίου, 1906 - 4 Σεπτεμβρίου, 1956) ήταν παλιός Γάλλος διεθνής ποδοσφαιριστής που αγωνιζόταν στη θέση του μπακ. Αγωνίστηκε με αρκετές τοπικές ομάδες και υπήρξε μέλος της Εθνικής Ομάδας της Γαλλίας, με την οποία αγωνίστηκε στους Ολυμπιακούς Αγώνες του 1928 και στο Παγκόσμιο Κύπελλο του 1930.

Στα νιάτα του, ο Σαντρέλ αγωνίστηκε με την *Παρί Ουνιβερσιτέ Κλαμπ* (PUC), έως ότου η ομάδα της γαλλικής πρωτεύουσας Ρεντ Σταρ Ολιμπίκ τον κάνει δικό της το 1925. Κατέκτησε το *[[Κύπελλο Γαλλίας]]* το 1928 ενώ βρισκόταν στη Ρεντ Σταρ, και έμεινε στη συγκεκριμένη ομάδα μέχρι το 1929. Στη συνέχεια πήγε στην ΚΑΣΓ Παρί, πριν περάσει μια σεζόν στην Πικαρδία με τη φανέλα της Αμιάν ΣΚ (1933 με 1934), και επιστρέψει στη συνέχεια στη Ρεντ Σταρ, όπου και παρέμεινε μέχρι το τέλος της επαγγελματικής του καριέρας το 1939. Για την τελευταία του σεζόν, ο Σαντρέλ έγινε παίκτης-προπονητής, βοηθώντας τον πρώην αντίπαλό του στο Παγκόσμιο Κύπελλο, τον Αργεντίνο Γκιγιέρμο Στάμπιλε να προπονεί τη Ρεντ Σταρ, και βοηθώντας την ομάδα να κατακτήσει το πρωτάθλημα της Division 2.

Ο Σαντρέλ μέτρησε συνολικά 15 συμμετοχές με το αντιπροσωπευτικό συγκρότημα της Γαλλίας, από το 1928 μέχρι το 1933. Το διεθνές ντεμπούτο του το έκανε ενώ αγωνιζόταν στη Ρεντ Σταρ, στις 11 Μαρτίου του 1928, με αντίπαλο την Ελβετία. Συμμετείχε στους Ολυμπιακούς Αγώνες του 1928, αγωνιζόμενος στον μοναδικό αγώνα της Γαλλίας, μια ήττα με 4-3 από την Ιταλία στο Άμστερνταμ. Το 1930, επιλέχτηκε ανάμεσα στην ομάδα που θα ταξίδευε τον Ατλαντικό ως επιβάτης του *[[SS Conte Verde|Conte Verde]]* για να πάρει μέρος στο πρώτο Παγκόσμιο Κύπελλο στο Μοντεβιδέο. Ο Σαντρέλ αγωνίστηκε και στους τρεις αγώνες της Γαλλίας. Στη διάρκεια του πρώτου ημιχρόνου του πρώτου αγώνα με αντίπαλο το Μεξικό, με το σκορ στο 1–0 υπέρ της Γαλλίας, ο τερματοφύλακας Αλέξ Τεπό τραυματίστηκε μετά από μια σύγκρουση με έναν Μεξικανό ποδοσφαιριστή, και του ήταν αδύνατο να συνεχίσει να αγωνίζεται. Οι αλλαγές δεν επιτρέπονταν εκείνη την εποχή, και ο Σαντρέλ, ένα μπακ, αντικατέστησε τον Τεπό κάτω από τα δοκάρια από το 24ο λεπτό έως τη λήξη του αγώνα, τον οποίο η Γαλλία κέρδισε. Ο Σαντρέλ έγινε ο μοναδικός παίκτς στην ιστορία των Παγκοσμίων Κυπέλλων που να έχει αγωνιστεί σε άλλη θέση εντός του γηπέδου αλλά και σε αυτή του τερματοφύλακα. Είναι επίσης ο μοναδικός παίκτης που να έχει αντικαταστήσει τερματοφύλακα έχοντας ξεκινήσει τον αγώνα σε άλλη θέση. Ο τελευταίος αγώνας του Σαντρέλ ήταν με αντίπαλο τη Γερμανία στις 19 Μαρτίου του 1933.

## Σημειώσεις και παραπομπές


## Εξωτερικοί σύνδεσμοι

* Το προφίλ του παίκτη στην επίσημη ιστοσελίδα της Γαλλικής Ποδοσφαιρικής Ομοσπονδίας

Κατηγορία:Γάλλοι ποδοσφαιριστές
Κατηγορία:Γάλλοι προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Παγκοσμίου Κυπέλλου 1930
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ρεντ Σταρ ΦΚ
Κατηγορία:Ποδοσφαιριστές Αμιάν ΣΚ
Κατηγορία:Ποδοσφαιριστές Σταντ Φρανσαί Παρί
Ομαδικό Πρωτάθλημα WWE

μικρογραφία|Ο Cesaro και ο Tyson Kidd ως πρωταθλητές της WWE Tag Team στην τηλεοπτική μαγνητοσκόπηση του WWE Raw στις 30 Μαρτίου 2015
Το **Ομαδικό Πρωτάθλημα WWE** ("WWE Tag Team Championship") είναι ένας τίτλος επαγγελματικής πάλης, που ανήκει στην εταιρεία πάλης WWE. Το 2002 δημιουργήθηκε ως ο δεύτερος ομαδικός τίτλος για την εταιρεία και σήμερα υπάρχει ως ο μοναδικός της τίτλος στην ομαδική κατηγορία.

## Ιστορία

Με την δημιουργία των δύο ρόστερ, του Raw και του SmackDown, οι Παγκόσμιοι Ομαδικοί τίτλοι, έμειναν στο πρώτο, αφήνοντας το δεύτερο χωρίς ομαδικούς τίτλους. Έτσι, το 2002 η Στέφανι Μακμάν εισήγαγε το **Ομαδικό Πρωτάθλημα WWE**, αποκλειστικά για το ρόστερ του SmackDown.

Μετά από ένα τουρνουά που διεξήχθη, οι ομάδα των Κερτ Ανγκλ και Κρις Μπενουά, έγιναν οι πρώτοι πρωταθλητές των τίτλων, αφού νίκησαν στον τελικό τους Ρέι Μιστέριο και Ετζ. Το 2007, οι τίτλοι έγιναν διεκδικούμενοι και από το νέο ρόστερ του ECW.

Προς το τέλος του 2008 και τις αρχές του 2009, οι δύο πρωταθλήτριες ομάδες (Καρλίτο και Πρίμο Κολόν, εναντίον Μιζ και Τζον Μόρισον), ξεκίνησαν μια κόντρα, που οδηγήθηκε στην 25η WrestleMania, όπου η νικήτρια ομάδα θα είχε και τους δύο ομαδικούς τίτλους. Η πρώτη ομάδα νίκησε και ενοποίησε τους τίτλους.

Από τότε και στο εξής, το **Ομαδικό Πρωτάθλημα WWE** διεκδικείται και από τα δύο ρόστερ. Τον Αύγουστο του 2010, αποσύρθηκε το **Παγκόσμιο Πρωτάθλημα Ομάδων** και οι τότε ομαδικοί πρωταθλητές **Hart Dynasty** (Τάισον Κιντ και Ντέιβιντ Χαρτ Σμιθ), εμφάνισαν τις δύο καινούριες ζώνες.

### Ρεκόρ

* **Περισσότερες κατακτήσεις σαν ομάδα:** από 3 φορές - *MNM* (Τζόι Μέρκιουρι και Τζόνι Νάιτρο) και Nexus/Corre (Χιθ Σλέιτερ και Τζάστιν Γκάμπριελ)

* **Περισσότερες κατακτήσεις ξεχωριστά:** από 4 φορές - Έντι Γκερέρο, Ρέι Μιστέριο, Τζον Μόρισον ή Τζόνι Νάιτρο

* **Μεγαλύτερη θητεία:** 331 μέρες - Πολ Λόντον και Μπράιαν Κέντρικ

* **Μικρότερη θητεία:** 14 λεπτά - Τζον Σίνα και Μιζ

### Ιστορικό Πρωταθλητών

## Παγκόσμιο Πρωτάθλημα ομάδων

Το **Παγκόσμιο Πρωτάθλημα ομάδων (World Tag Team Championship)**, ήταν το αυθεντικό πρωτάθλημα για αυτήν την κατηγορία επαγγελματικής πάλης, από το 1971, έως το 2009, που ενοποιήθηκε με το Ομαδικό πρωτάθλημα, ενώ πάντα τα δικαιώματα του τίτλου, ήταν της εταιρείας του WWE, η οποία τερμάτισε και την διεξαγωγή του, οριστικά το 2010.

* Ρεκόρ κατακτήσεων του συγκεκριμένου τίτλου, έχει η ομάδα των Ντί-Βον και Μπούμπα Ρέι με 9
* Την μεγαλύτερη διάρκεια κατοχής του πρωταθλήματος, έχει η ομάδα Ντεμολίσιον, με 478 μέρες.
* Αρνητικό ρεκόρ κατάκτησης των τίτλων έχει η ομάδα των Γιοκοζούνα και Όουεν Χαρτ, με λίγα λεπτά κατάκτησης, όλες οι υπόλοιπες ομάδες κατάφεραν να κρατήσουν έστω μια μέρα το πρωτάθλημα στην κατοχή τους.

### Ιστορικό Πρωταθλητών

## Παραπομπές




## Δείτε επίσης
* Πρωτάθλημα WWE

* Διηπειρωτικό Πρωτάθλημα

* Πρωτάθλημα Ηνωμένων Πολιτειών WWE

Κατηγορία:Επαγγελματική Πάλη
Στάδιο Πιερ ντε Κουμπερτέν (Κάννες)

Το **Στάδιο Πιερ ντε Κουμπερτέν** είναι ποδοσφαιρικό γήπεδο που βρίσκεται στις Κάννες. Χρησιμοποιείται από την ποδοσφαιρική ομάδα ΑΣ Κάννες. Η χωρητικότητά του αυτό τον καιρό είναι 12.800 θέσεων.

Το γήπεδο προοριζόταν, αρχικά (τέλη δεκαετίας 60), να χρησιμοποιείται για στίβο και για ράγκμπι ενώ το ποδόσφαιρο αγωνιζόταν στο *Σταντ ντεζ Εσπερίντ*. Τον Οκτώβριο του 1969 ιδρύθηκε η ομάδα στίβου Ατλετίκ Κλαμπ ντε Καν που εγκαταστάθηκε στο γήπεδο λίαν συντόμως. 

Η πίστα του στίβου με έξι διαδρόμους σε *rubkor* ξαναφτιάχτηκε στις αρχές της δεκαετίας του 70 και αντικαταστάθηκε από μια επένδυση σε ταρτάν, και έπειτα στα μέσα της δεκαετίας του 70 το ράγκμπι εγκατέλειψε οριστικά το στάδιο Πιέρ-ντε-Κουμπερτέν για να πάρει την θέση του η *Ασσοσιασιόν Σπορτίβ ντε Καν Φουτμπόλ*.

Η συνύπαρξη ανάμεσα στον στίβο και το ποδόσφαιρο που ήταν αρχικά καλή σύντομα έγινε δύσκολη όσο οι δύο ομάδες σημείωναν καλά αποτελέσματα. Μετά από μια σειρά διαπραγματεύσεων με τον Δήμο της πόλης σχετικά με την δημιουργία πίστας στίβου με οχτώ διαδρόμους στο στάδιο Μορίς-Σεβαλιέ, η Ατλετίκ Κλαμπ ντε Καν εγκατέλειψε οριστικά το στάδιο Πιέρ-ντε-Κουμπερτέν το 1986.

Στη συνέχεια η πίστα στίβου καλύφθηκε από κερκίδες. Στις 31 Ιουλίου 1993, 17.401 θεατές παρακολουθούν από κοντά τον αγώνα με την Ολιμπίκ Μαρσέιγ, ένας αριθμός που θεωρείται ως το ρεκόρ προσέλευσης στο συγκεκριμένο γήπεδο αλλά και γενικότερα σε αγώνα της ομάδας.

Οι κερκίδες που βρίσκονται πίσω από τις δύο εστίες ανακαινίστηκαν μεταξύ του 2000 και του 2003 ενώ οι κερκίδες στις δύο πλευρές του γηπέδου εξοπλίστηκαν με νέα καθίσματα.

Πιέρ ντε Κουμπερτέν
Κατηγορία:ΑΣ Κάννες
Σταντ ντε λα Λικόρν

Το **σταντ ντε λα Λικόρν** είναι το κεντρικό στάδιο της πόλης Αμιέν της Πικαρδίας στη Γαλλία. 

Οφείλει το όνομά του στο μυθολογικό πλάσμα του μονόκερου (γαλλ. licorne) που κοσμεί το έμβλημα της πόλης, φιλοξενεί την Αμιέν ΣΚ, την επαγγελματική ομάδα ποδοσφαίρου της πόλης. Η χωρητικότητά του είναι 12.097 θέσεις καθημένων.

## Παρουσίαση

Αναγνωρίσιμο από τον ψηλό διαφανή ανεμοφράκτη, έχει σχεδιαστεί ώστε η χωρητικότητά του να μπορεί να φτάσει τις 20.000 θέσεις στην περίπτωση που η Αμιάν ΣΚ εξασφαλίσει την άνοδό της στη Λιγκ 1. Ο φωτισμός του παρέχεται από 96 προβολείς ισχύος 2.000 βατ έκαστος.

Χτισμένο στη συνοικία του Ρενανκούρ, αντικαθιστώντας το παλιό *Stade Moulonguet* που κρινόταν πλέον μικρό για τις ανάγκες της ομάδας, εγκαινιάζεται στις 24 Ιουλίου 1999 με την ευκαιρία του Γαλλικού Σούπερ Καπ που βρήκε αντιπάλους την ΦΚ Ναντ, νικήτρια του Κυπέλλου Γαλλίας και τη Ζιροντέν Μπορντό, νικήτρια του πρωταθλήματος.

## Έκθεση Φωτογραφιών

Image:Stadlic1.JPG|Λεπτομέρεια υψηλότερης κερκίδας.
Image:Stadlic2.JPG|Εσωτερικό σκέπαστρο.
Image:Amiens Renancourt stade de la Licorne 1.jpg|Εξωτερικός περίβολος.


## Παραπομπές


## Εξωτερικοί σύνδεσμοι
* 

Λικόρν
Κατηγορία:Αμιάν ΣΚ
PHP-GTK

μικρογραφία|δεξιά|200px|PHP-GTK λογότυπο.
Η **PHP-GTK** είναι ένας σύνδεσμος μεταξύ της γλώσσας σεναρίων PHP με το GTK+. Μέσω του PHP-GTK ένας προγραμματιστής στην γλώσσα PHP έχει πρόσβαση σε συναρτήσεις και κλάσεις με τις οποίες μπορεί να σχεδιάσει γραφικό περιβάλλον χρήστη χρησιμοποιώντας το GTK+.

## Ιστορία
Το PHP-GTK αρχικά σχεδιάστηκε από τον Andrei Zmievski, ο οποίος ήταν μέλος της ομάδας ανάπτυξης της γλώσσας PHP και της Zend Engine. Η ιδέα δημιουργίας γραφικού περιβάλλοντος για χρήστη στη PHP έγινε αμέσως δεκτή από την κοινότητα και αρκετοί προγραμματιστές άρχισαν να συμμετέχουν στο πρότζεκτ. Ο James Moore και ο Steph Fox ήταν από τους πρώτους που συμμετείχαν στο πρότζεκτ και συνεισφέρανε στο PHP-GTK αναπτύσσοντας την τεκμηρίωση. Ο Frank Kromann - ο οποίος συμμετείχε επίσης στην ομάδα ανάπτυξης της PHP - δημιούργησε τα εκτελέσιμα αρχεία για να τρέχει η PHP-GTK στα Windows.

Η πρώτη έκδοση του PHP-GTK έγινε το Μάρτιο 2001. Τότε περισσότεροι χρήστες άρχισαν να συμμετέχουν στο πρότζεκτ και νέες επεκτάσεις άρχισαν να αναπτύσσονται (π.χ. το Scintilla ή το GtkHTML). Το PHP-GTK 1.0 δημοσιεύτηκε τον Οκτώβριο 2003 μαζί με διάφορες νέες επεκτάσεις όπως ενθυλάκωση του libglade το οποίο επέτρεπε δημιουργία γραφικού περιβάλλοντος το οποίο ήταν ανεξάρτητο της πλατφόρμας ανάπτυξης.

## Σήμερα
Το PHP-GTK γρήγορα έγινε δεκτό από την PHP κοινότητα. Αρκετές εφαρμογές αναπτύχθηκαν και προέκυψε το ενδιαφέρον από ένα μικρό μέρος της αγοράς λογισμικού. Ο Zmievski και ο Fox συνεχίζουν το πρότζεκτ και ο Fox σήμερα συντηρεί το PHP-GTK κάτω από το λειτουργικό των Windows.

Η τεκμηρίωση του PHP-GTK 2 συνεχώς αναπτύσσεται και διάφορα άρθρα έχουν δημοσιευτεί σχετικά με το θέμα αυτό. Ο Scott Mattocks, ένα ενεργό μέρος της ομάδας τεκμηρίωσης της PHP-GTK έχει δημοσιεύσει ένα βιβλίο σχετικά με τον προγραμματισμό PHP-GTK.

## Παράδειγμα
Hello World PHP-GTK|δεξιά

```php
<?php

function pressed() {
    echo "Hello again - The button was pressed!\n";
}

$window = new GtkWindow();
$button = new GtkButton('Click Me');

$window->set_title('Hello World!');
$window->connect_simple('destroy', array('Gtk', 'main_quit'));
$button->connect_simple('clicked', 'pressed');

$window->add($button);
$window->show_all();

Gtk::main();

?>
```


Το απλό παράδειγμα PHP-GTK 2 χρησιμοποιεί το πακέτο `GtkWindow` με το οποίο δημιουργείται ένα παράθυρο με τίτλο "Hello World!" έχωοντας ένα κουμπί `GtkButton` με το τίτλο "Click Me." Όταν το κουμπί πατιέται καλείται η συνάρτηση *pressed* και εμφανίζεται το μήνυμα "Hello again - The button was pressed!".

## Παραπομπές


## Εξωτερικοί σύνδεσμοι
* Επίσημη ιστοσελίδα
* Ιστοσελίδα κοινότητας 

Κατηγορία:Γλώσσες προγραμματισμού σεναρίων
PHP
Κατηγορία:Γλώσσες με δυναμικούς τύπους
Κατηγορία:Αντικειμενοστρεφείς γλώσσες προγραμματισμού
Επαρχίες της Συρίας

thumb|350px|Κυβερνεία και επαρχίες της Συρίας
Τα 14 κυβερνεία της **[[Συρία]]ς** διαιρούνται σε  **επαρχίες**. Συνολικά υπάρχουν 65.

## [[Κυβερνείο Αλ Χασακά|Αλ Χασακά]]
* Αλ Μαλικίγια
* Αλ Χασακά 
* Καμίσλι 
* Ρας αλ-Αΰν

## [[Αλέππο (Κυβερνείο)|Αλέππο]]
* Αζάζ 
* Αλ Μπαμπ
* Αταρίμπ
* Αΰν Αλ-Αράμπ
* Αφρίν 
* Μανμπίτζ 
* Νταΰρ-Χαφίρ
* Όρος Συμεών
* Σαφιρά
* Τζαραμπούλους 

## [[Κυβερνείο Αρ Ρακκά|Αρ Ρακκά]]
* Αλ Ταουρά 
* Αρ Ρακκά 
* Ταλ Αμπυάντ 

## [[Ας Σουγουαΰντα (Κυβερνείο)|Ας Σουγουαΰντα]]
* Ας Σουγουαΰντα
* Σαλχάντ
* Σάμπα

## [[Δαμασκός (Κυβερνείο)|Δαμασκός]]
* Δαμασκός

## [[Κυβερνείο Ιντλίμπ|Ιντλίμπ]]
* Αριά
* Ιντλίμπ
* Μα'αρράτ αλ-Νουμάν
* Τζισρ ας Σουγκούρ
* Χαρέμ

## [[Κυβερνείο Κουνέιτρα|Κουνέιτρα]]
* Κουνέιτρα 
* Φικ

## [[Κυβερνείο Λατάκεια|Λατάκεια]]
* Αλ Χαφά
* Τζαμπλέ
* Λατάκεια
* Καρντάχα

## [[Νταράα (Κυβερνείο)|Νταράα]]
* Αλ Σαναμαΰν
* Νταράα
* Ίζρα

## [[Κυβερνείο Ντέιρ αλ Ζορ|Ντέιρ εζ-Ζορ]]
* Αμπού Καμάλ
* Ντέιρ εζ Ζορ
* Μαγιαντίν

## [[Ριφ Ντιμάσκ]]
* Μαρκάζ Ριφ Ντιμάσκ
* Ντούμα
* Αλ Κουταΰφα
* Αλ Ταλ
* Γιαμπρούντ
* Αλ Ναμπκ
* Αλ Ζαμπαντανί
* Κατανά
* Νταράυγια
* Κουντσαΐγια

## [[Κυβερνείο Ταρτούς|Ταρτούς]]
* Ας Σαΰχ Μπαντρ
* Μοανίγιας
* Σαφίτα
* Ντουραϋκίς
* Ταρτούς 

## [[Κυβερνείο Χάμα|Χάμα]]
* Αλ Σουκαϋλαμπίγια
* Χάμα
* Μασυάφ
* Μουαρντέ
* Σαλαμίγια

## [[Χομς (Κυβερνείο)|Χομς]]
* Χομς
* Αλ Μουχαρράμ
* Παλμύρα 
* Αρ Ραστάν
* Αλ Κουσαΰρ
* Ταλκαλάχ

## Δείτε επίσης
* Κυβερνεία της Συρίας
1741 Γκίκλας

μικρογραφία|3D μοντέλο του αστεροειδούς 1741 Γκίκλας
Ο **Γκίκλας (Giclas)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,2. Ανακαλύφθηκε το 1960 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου καθηγητή Χένρυ Λη Γκίκλας.

## Φυσικά χαρακτηριστικά
Η μέση  διάμετρος του Γκίκλας εκτιμάται σε 26 χιλιόμετρα περίπου. Ο Γκίκλας περιστρέφεται γύρω από τον εαυτό του μία φορά κάθε 2 ώρες και 57 λεπτά, μια γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκικλας
1742 Σάιφερς

Ο **Σάιφερς (Schaifers)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,113. Ανακαλύφθηκε το 1934 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Καρλ Σάιφερς (*Karl Schaifers*, 1921-2009).

## Φυσικά χαρακτηριστικά
Η μέση διάμετρος του Σάιφερς εκτιμάται σε 20,11 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,1446 ± 0,025. Ο Σάιφερς περιστρέφεται γύρω από τον εαυτό του μία φορά κάθε 8 ώρες και 34 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαιφερς
1743 Σμιντ

μικρογραφία|3D μοντέλο του αστεροειδούς 1743 Σμιντ
Ο **Σμιντ (Schmidt)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,302. Ανακαλύφθηκε το 1960 από τον Αμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες φαν Χάουτεν  και Ίνγκριντ φαν Χάουτεν-Γκρένεφελντ, και πήρε το όνομά του προς τιμή του Εσθονού οπτικού Μπέρναρντ Σμιντ, γνωστού από τον ομώνυμο τύπο τηλεσκοπίου (με τον οποίο ανακαλύφθηκε ο συγκεκριμένος αστεροειδής).

## Φυσικά χαρακτηριστικά
Η μέση διάμετρος του Σμιντ εκτιμάται σε 17,28 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,060 ± 0,011. Ο Σμιντ περιστρέφεται γύρω από τον εαυτό του μία φορά κάθε 17 ώρες και 27 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σμιντ
1744 Χάρριετ

Η **Χάρριετ (Harriet)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1960 από τον Αμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες φαν Χάουτεν και Ίνγκριντ φαν Χάουτεν-Γκρένεφελντ, και πήρε το όνομά της από το όνομα της συζύγου του Αμερικανού αστρονόμου Πωλ Χέργκετ.

## Φυσικά χαρακτηριστικά
Η μέση διάμετρος της Χάρριετ εκτιμάται σε 14 χιλιόμετρα περίπου. Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαρριετ
Αθανάσιος Αθανασίου (αποσαφήνιση)

Με την ονομασία **Αθανάσιος Αθανασίου** μπορεί να αναφέρονται:

* Νάσος Αθανασίου, δημοσιογράφος), Έλληνας δημοσιογράφος και πολιτικός
* Αθανάσιος Αθανασίου (παραγωγός) ή *Σούλης Αθανασίου*, Έλληνας παραγωγός του κινηματογράφου
* Αθανάσιος Αθανασίου (υποναύαρχος), Έλληνας αξιωματικός του πολεμικού ναυτικού ο οποίος έγινε Υπουργός Εμπορικής Ναυτιλίας την περίοδο 1967-1968 σε δικτατορικές κυβερνήσεις

## Δείτε επίσης
* Αθανασίου
Ερνστ Μάνγγελ

Ο **Ερνστ Μιχαήλ Μάνγγελ** (γερμ. **Ernst Michael Mangel** 1800 Κάρλσμπουργκ, Αυστρία - 13 Ιανουαρίου 1887 Αθήνα), ήταν Ούγγρος μουσικός, συνθέτης, και φιλέλληνας, Αρχιμουσικός της πρώτης στρατιωτικής μπάντας της Επανάστασης του 21 και του Ελληνικού Βασιλείου.

## Βιογραφία

Γεννήθηκε το 1800 στην τότε Αυστριακή πόλη Κάρλσμπουργκ, τώρα ρουμανική πόλη Άλμπα Ιούλια. Το 1823 πήγε στην Ελλάδα να λάβει μέρος στο πλευρό των επαναστατών Ελλήνων στον πόλεμο κατά των Οθωμανών. Το 1824, ο Μάγγελ και ο πατέρας του έφτασε στο Μεσολόγγι, όπου πατέρας και γιος μπήκαν στο τακτικό τμήμα του Βύρωνα . Μετά το θάνατο του Βύρωνα, ακολούθησαν τον συνταγματάρχη Φαβιέρο, ο οποίος κλήθηκε να αναδημιουργήσει το Σώμα του τακτικού στρατού.
Από τότε, οι πληροφορίες σχετικά με τις στρατιωτικές και μουσικές δραστηριότητες του τις δίνει ένας παλαίμαχος της Επανάστασης και ιστορικός ο Χρήστος Βυζάντιος. Κατά τον Βυζάντιο, ο Μάγγελ ήταν Γερμανός από τη Βυρτεμβέργη, έφτασε στην Ελλάδα το 1822, και πριν από αυτό υπηρέτησε ως αξιωματικός στον Γαλλικό στρατό.
Λαμβάνοντας την εντολή, ο Φαβιέρος οργάνωσε τον «Μουσικό Θίασος». Πρώτος Αρχιμουσικός της υπήρξε ο Μάγγελ. Με τους τακτικούς του Φαβιέρου η μπάντα πήρε μέρος στις εκστρατείες στην Αθήνα το 1825, στην Εύβοια και στη Χίο.
Το 1828, με την άφιξη του Καποδίστρια, ο Μάγγελ και ορχήστρα εγκαταστάθηκαν στο Ναύπλιο.
Μετά την απελευθέρωση της Ελλάδα και με την εγκαθίδρυση της μοναρχίας του Όθωνα, η ορχήστρα αρχικά παρέμεινε στο Ναύπλιο και, στη συνέχεια, μετά την άφιξη στρατιωτικής μπάντας από τη Βαυαρία, έχει μεταφερθεί στο κοντινό Άργος. Τον Μάιο του 1834 ο Μάγγελ αποστρατεύθηκε. Την ίδια χρονιά, παντρεύτηκε Ελληνίδα, ασπάστηκε την Ορθοδοξία και βαπτίστηκε Μιχαήλ.
Με την ίδρυση το 1843 της Μουσικής Σχολή στην Αθήνα, το ίδιο έτος επανέρχεται στις τάξεις του Στρατού ο Μάγγελ, στον οποίο ανατίθεται η Διεύθυνση του νεοσύστατος σχολείου. Έγραψε στρατιωτικά εμβατήρια με βάση την ελληνική παραδοσιακή μουσική.
Αργότερα, προήχθη σε μουσικό επιθεωρητή και αποστρατεύθηκε το 1870 με το βαθμό του ταγματάρχη.

## Αναφορές


## Έργα
Τα μουσικά χειρόγραφα από τρεις θριαμβευτικά εμβατήρια του βασιλιά Όθωνα, στην Κρατική Βιβλιοθήκη της Βαυαρίας στην πόλη Μόναχο

## Πηγές
* Konstantin Soter Kotsowilis: *Die Griechenbegeisterung der Bayern unter König Otto I*. München 2007
* Emanuel Turczynski: *Sozial- und Kulturgeschichte Griechenlands im 19. Jahrhundert. Von der Hinwendung zu Europa bis zu den ersten Olympischen Spielen der Neuzeit*. Mannheim und Möhnesee 2003

Κατηγορία:Φιλέλληνες
Κατηγορία:Ούγγροι συνθέτες
Κατηγορία:Αυστριακοί συνθέτες
Περιφέρειες του Μαλί

thumb|right|300px|Οι 8 περιφέρειες του Μαλί

Το **[[Μαλί]]** διαιρείται σε οχτώ περιφέρειες και έναν δήμο, το Μπαμακό και επιπλέον σε 49 επαρχίες.

Οι περιφέρειες:

 

## Δείτε επίσης
* Επαρχίες του Μαλί
Εθνική Σουηδίας (ποδόσφαιρο ανδρών)

Η **εθνική ομάδα ποδοσφαίρου της Σουηδίας** (σουηδικά: *Svenska fotbollslandslaget*) εκπροσωπεί τη Σουηδία σε διεθνείς ποδοσφαιρικές διοργανώσεις και και τελεί υπό τον έλεγχο της Σουηδικής Ποδοσφαιρικής Ομοσπονδίας (SvFF). Τον Μάιο του 2012 βρισκόταν στην 17η θέση της κατάταξης της FIFA.

## Ιστορία εμφανίσεων

### Παγκόσμιο Κύπελλο Ποδοσφαίρου

### Ευρωπαϊκό Πρωτάθλημα Ποδοσφαίρου

### Ολυμπιακοί Αγώνες

Μετά τους Ολυμπιακούς Αγώνες του 1988, η ποδοσφαιρική διοργάνωση άλλαξε σε διοργάνωση ομάδων κάτω των 21 και 23 ετών.

### Πρωτάθλημα Σκανδιναβικών Χωρών

## Καλύτεροι παίκτες

*Μέχρι τις 22 Ιουνίου 2016*

## Τρέχουσα σύνθεση

*Προπονητής είναι ο [[Graham Potter|Γκραχαμ Ποτερ]].*

## Δείτε ακόμη
* Εθνική Σουηδίας Κ-21 (ποδόσφαιρο ανδρών)
* Εθνική Σουηδίας Κ-19 (ποδόσφαιρο ανδρών)
* Εθνική Σουηδίας Κ-18 (ποδόσφαιρο ανδρών)
* Εθνική Σουηδίας Κ-17 (ποδόσφαιρο ανδρών)
* Εθνική Σουηδίας Κ-16 (ποδόσφαιρο ανδρών)

## Σημειώσεις



## Παραπομπές


## Πηγές
* Στατιστική της εθνικής Σουηδίας
* Αρχείο αποτελεσμάτων της εθνικής Σουηδίας στο RSSSF
* Αρχείο ρεκόρ της εθνικής Σουηδίας στο RSSSF
* Αρχείο για τους προπονητές της εθνικής Σουηδίας στο RSSSF
* Η ιστορία του Παγκοσμίου Κυπέλλου στο Planet World Cup
* Στατιστική της εθνικής Σουηδίας στο Bolletinen.se

## Εξωτερικοί σύνδεσμοι

*  (στα Σουηδικά)

Κατηγορία:Εθνική Σουηδίας (ποδόσφαιρο)
Κατηγορία:Ιδρύσεις ποδοσφαιρικών ομάδων το 1908
Κατάλογος Ελλήνων βουλευτών (Μάιος 2012)

Οι βουλευτές της **''ΙΔ' ** Κοινοβουλευτικής Περιόδου'':

## Δείτε επίσης
* Ελληνικές βουλευτικές εκλογές Μαΐου 2012

## Πηγή
* http://www.hellenicparliament.gr/Vouleftes/Viografika-Stoicheia/
201205
Συμπόσιο (αποσαφήνιση)

Η λέξη **συμπόσιο** μπορεί να αναφέρεται στα εξής λήμματα:
*Συμπόσιο, γεύμα με φίλους ή γνωστούς στην ελληνική αρχαιότητα
*Συμπόσιο (Πλατωνικός διάλογος), σωκρατικός διάλογος του αρχαίου Έλληνα φιλόσοφου Πλάτωνα
*Συμπόσιο (Ξενοφών)
*Συμπόσιον (Λουκιανού), έργο του ρήτορα-σοφιστή και σατιρικού συγγραφέα της αρχαιότητας Λουκιανού
*Συμποσιακά του Πλουτάρχου
*Συμπόσιον ή Καίσαρες, έργο του αυτοκράτορα Ιουλιανού
*Συμπόσιο ποίησης Πανεπιστημίου Πατρών, συμπόσιο ποίησης που διοργανώνεται ετήσια υπό την αιγίδα του Πανεπιστημίου Πατρών

Δείτε επίσης:
*Αλεξάνδρου συμπόσιο, ωδή του Άγγλου δραματικού ποιητή Τζων Ντράυντεν
Ιεράκιο

Το **Ιεράκιο** *(Hieracium)* είναι γένος Αγγειόσπερμων Δικοτυλήδονων φυτών το οποίο ανήκει στη τάξη Αστερώδη ή Σύνανδρα, στην οικογένεια Σύνθετα (*Compositae*). Το γένος περιλαμβάνει πολλά είδη (700 έως 1.000 και πλέον, σύμφωνα με ορισμένους ερευνητές, 200 σύμφωνα με άλλους) πολύμορφων,τριχωτών συνήθως, πολυετών ποωδών φυτών,τα οποία απαντούν στις εύκρατες περιοχές όλης της υδρογείου εκτός από την Αυστραλία. Συναντώνται στην Ευρώπη, δυτική Ασία, βορειοδυτική Αφρική και στην βόρεια Αμερική. Ο βλαστός, τα φύλλα, τα άνθη και ο καρπός καλύπτονται συνήθως από γκριζωπό ή λευκό χνούδι.
## Είδη
Λίγα μόνο είδη καλλιεργούνται ως καλλωπιστικά γιατί ξεφεύγουν γρήγορα από τον έλεγχο και γίνονται ζιζάνια. Ως πιο δημοφιλή καλλωπιστικά του είδους θεωρούνται τα είδη Ιεράκιο η πιλοσέλλα (*H. pilosella*) φυτό με σταχτόχρωμα τρίχωμα φύλλα και κεφάλια με χρώμα κίτρινο του λεμονιού. Το Ιεράκιο το πορτοκαλόχρουν, Ιεράκιο το υποπορτοκαλί, (*H. aurantiacum*) με κεφάλια με ζωηρό κίτρινο-κόκκινο χρώμα σαν φλόγα, το *H. villosum* που καλύπτεται με αργυρόχρωμο τρίχωμα και έχει μεγάλα λαμπερά κίτρινα κεφάλια. Τα είδη Ιεράκιο η πιλοσέλλα *(H. pilosella)*, Ιεράκιο το πορτοκαλόχρουν, Ιεράκιο το υποπορτοκαλί, (*H. aurantiacum*), Ιεράκιο το κοινό (*H. vulgatum*) είναι πολύ διαδεδομένα ζιζάνια. Επίσης χαρακτηριστικοί αντιπρόσωποι του γένους είναι τα είδη Ιεράκιο το λευκανθές (*H. albiflorum*) με λευκά άνθη και φύλλα που σχηματίζουν ροζέτα στη βάση των βλαστών και το Ιεράκιο το κοινό (*H. vulgatum*) τα λεπτά φύλλα του οποίου έχουν μεγαλύτερο μήκος στη βάση και μικραίνουν προς την κορυφή. Στην Ελλάδα απαντούν τα 44 αυτοφυή είδη τα οποία είναι ζιζάνια χωρίς ιδιαίτερη σημασία.
Το Ιεράκιο η πιλοσέλλα *(Hieracium pilosella)* συμβάλλει στην καταπολέμηση της γρίπης, της διάρροιας και ασθενειών του ήπατος.

## Ετυμολογία
Σύμφωνα με μια εκδοχή το όνομα του γένους ετυμολογείται από τη λέξη ιεράξ (γεράκι) επειδή οι αρχαίοι πίστευαν ότι το αρπακτικό αυτό πτηνό δυνάμωνε την όραση του τρώγοντας το βλαστό του.
## Παραπομπές


## Εξωτερικοί σύνδεσμοι

Κατηγορία:Σύνθετα
Κατηγορία:Φαρμακευτικά φυτά
Δ΄ Εθνική ποδοσφαίρου ανδρών 2007-08

Η **Δ΄ Εθνική Κατηγορία 2007–2008** ήταν η 21η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Διοργανώθηκε με τη συμμετοχή 160 ομάδων, οι οποίες χωρίστηκαν σε 10 ομίλους βάσει γεωγραφικών κριτηρίων. Ο πρωταθλητής του κάθε ομίλου εξασφάλισε την άνοδό του στην Γ΄ Εθνική Κατηγορία 2008–2009, ενώ οι τελευταίες ομάδες του κάθε ομίλου υποβιβάστηκαν στα τοπικά πρωταθλήματα.

Μετά το τέλος του πρωταθλήματος την άνοδο στην Γ΄ Εθνική Κατηγορία 2008–2009 εξασφάλισαν οι: Οδυσσέας Αναγέννησης, Μακεδονικός, Πυρσός Γρεβενών, Φωκικός, Εθνικός Φιλιππιάδας, Α.Π.Σ. Ζάκυνθος, Παναργειακός, Α.Ο. Αγίας Παρασκευής, Κεραυνός Κερατέας και Ολυμπιακός Χερσονήσου.

## Βαθμολογίες
### 1ος Όμιλος

*Ο Νέστος Χρυσούπολης έχει -1 βαθμό 
*Η Δόξα Γρατινής έχει αποβληθεί από το πρωτάθλημα

### 2ος Όμιλος

*Ο Ολυμπιακός Γαλατάδων έχει -1 βαθμό 
*Ο Π.Α.Ο. Διοικητηρίου  έχει -1 βαθμό 
*Ο Αριστοτέλης Ν. Γωνιάς  έχει αποβληθεί από το πρωτάθλημα μετά την 14η αγωνιστική

### 3ος Όμιλος

*Η Ελλάς Α. Καλλινίκης  έχει -9 βαθμούς

### 4ος Όμιλος

### 5ος Όμιλος

### 6ος Όμιλος

*Ο Αστέρας Αμαλιάδας έχει -1 βαθμό 
* Η ΑΕ Σπάρτη έχει -1 βαθμό 
* Ο Μιλτιάδης έχει αποβληθεί από το πρωτάθλημα μετά την 15η αγωνιστική

### 7ος Όμιλος

*Η Νέα Αρτάκη έχει -9 βαθμούς

### 8ος Όμιλος

*Η Ελλάς Σύρου έχει -3 βαθμούς 
* Ο  Διαγόρας Αγ. Παρασκευής έχει -3 βαθμούς

### 9ος Όμιλος

*Τα Γλυκά Νερά έχουν -3 βαθμούς

### 10ος Όμιλος

* Ο Ηρόδοτος έχει -3 βαθμούς

## Σκόρερ
Με μαυρα γράμματα ο αρχισκόρερ.

*1ος όμιλος: 17 γκολ, Πεχλιβανίδης (Α.Ε.Χρυσού)
*2ος όμιλος: 16 γκολ, Λεπτοκαρύδης (Μακεδονικός Νεάπολης)
*3ος όμιλος: 21 γκολ, Μαρκόπουλος (Κοζάνη)
*4ος όμιλος: **26 γκολ, [[Δημήτρης Ζιώγας]]** (Αστέρας Ιτέας) 
*5ος όμιλος: 15 γκολ, Μιχάλης (Σκουφάς Κομποτίου) και Παπαδόπουλος (Προοδευτική Περάματος)
*6ος όμιλος: 14 γκολ, Θοδωρής Λούρμπας (Αχαική)
*7ος όμιλος: 17 γκολ, Κολιάκος (Ολυμπιακός Λουτρακίου)
*8ος όμιλος: 18 γκολ, Σακελλαρίου (Αγ. Ιερόθεος) 
*9ος όμιλος: 15 γκολ, Δάνδουλας (Α.Ε. Χιου Βροντάδου)
*10ος όμιλος: 22 γκολ, Κουράκης (Μοχός)

## Παραπομπές


## Πηγές
* «Greece - List of Fourth Level Final Tables», rsssf.com, Αλέξανδρος Μαστρογιαννόπουλος
*1. ΕΠΣ Εβρου, Θράκης, Ξάνθης, Καβάλας, Δράμας, Σερρών - periferiako.com

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 2007-2008
Ταρσανάς Σύρου

Ο **Ταρσανάς της Σύρου** είναι σημαντικός ιστορικός τόπος της Ερμούπολης στο νησί της Σύρου, όπου διατηρείται η παραδοσιακή τεχνική της ξυλοναυπηγικής.

## Ιστορία
### Οι πρώτοι αρχιμάστορες στη Σύρο
Στο εργαστήριο των Μαυρίκων (παραδοσιακή οικογένεια ναυπηγών) διατηρείται η «σάλα», ένα ξύλινο δάπεδο στο οποίο σχεδιάζονταν σε φυσικό μέγεθος τα χνάρια των στραβόξυλων. Πρόκειται για μια νέα μέθοδο σχεδιασμού και τυποτεοίησης των σκαφών που άρχισε να εφαρμόζεται στα μεγάλα ναυπηγεία στο τέλος του 18ου αιώνα. Τη μέθοδο αυτή μετέφερε στους προεπαναστατικούς ναυπηγικούς χώρους της Χίου και των Ψαρών ο Χιώτης πρωτομάστορας Σταμάτιος Κουφουδάκης, ο οποίος είχε υπηρετήσει στον ναύσταθμο της Τουρκίας που διευθυνόταν από ευρωπαίους ναυπηγούς.

Η παρουσία των πρώτων Χίων αρχιμαστόρων στη Σύρο μαρτυρείται από το 1823. Ήταν οι Παντελής Ι. Μάσχας, Φραγκούλης Σέχας, Ευστάθιος Σωτηράκης, Ιωάννης Κουφουδάκης και ο μαστρο-Σταμάτης Κουφουδάκης. Μετά την καταστροφή των Ψαρών (1824) έφθασαν ο Μικές Πουτούς και από το 1827/1828 0 Ιωάννης Παγίδας και ο γιος του Νικόλαος, ο πιο ονομαστός ναυπηγός του οποίου η φήμη του είχε ξεπεράσει τα όρια του ελληνισμού. Το 1859 ο Γάλλος συγγραφέας Αλέξανδρος Δουμάς (ο πρεσβύτερος) ήρθε στη Σύρο για 15 μέρες και μέσω του Γεωρ. Κ. Ράλλη παράγγειλε στον Παγίδα μια γολέτα. Της έδωσε μάλιστα το όνομα της εφημερίδας του, «Monte-Cristo».

### Οργάνωση των εργατών
Οι ναυπηγοί μεταφέρθηκαν το 1870 στην περιοχή στα νότια της Ερμούπολης («Νέο Ναυπηγείο») που απλωνόταν σε πολύ μεγαλύτερη από τη σημερινή της έκταση.

Οι εργάτες του ναυπηγείου πρωτοστάτησαν στους εργατικούς αγώνες της Ερμούπολης. Μαζί με τους βυρσοδέψες, οργάνωσαν την απεργία του 1879, που θεωρείται η πρώτη οργανωμένη απεργία στην ελληνική εργατική ιστορία.

### Περιορισμός κατασκευών
Η γενίκευση των σιδηρών ατμοπλοίων περιόρισε τις κατασκευές αλλά ώς τον μεσοπόλεμο o Ταρσανάς εξακολούθησε να «σκαρώνει» διαφόρων τύπων σκάφη.
 
Τη χαριστική βολή στην ξυλοναυπηγική θα τη δώσει η επικράτηση του πλαστικού στην κατασκευή σκαριών. Τελευταίοι παραδοσιακοί ναυπηγοί, οι Μαυρίκοι και ο Ευάγ. Τζώρτζης που συνεχίζουν σήμερα την παράδοση με νέο εξοπλισμό.

## Δείτε επίσης
*Νεώριο Σύρου

## Εξωτερικοί σύνδεσμοι
*Δήμος Σύρου-Ερμούπολης 

Κατηγορία:Κτίρια και κατασκευές στη Σύρο
Κατηγορία:Ερμούπολη
Κατηγορία:Ναυπηγεία
Γυναικείο Πρωτάθλημα WWE

μικρογραφία|Η Kaitlyn ως Πρωταθλήτρια Divas κατά τη διάρκεια μιας μαγνητοσκόπησης του WWE Superstars.
Ο **WWE Γυναικείος Τίτλος** ("WWE Women's Championship") ήταν ένας τίτλος επαγγελματικής πάλης της εταιρείας WWE. Η καταγωγή του τίτλου χρονολογείται απο το 18 Σεπτεμβρίου 1956, όταν η Φάμπιουλους Μούλαχ έγινε η Παγκόσμια Πρωταθλήτρια Γυναικών του NWA. Το WWE δεν είχε γυναικείο τίτλο μέχρι το 1984, όταν δημιούργησε το δικό του με τη Φάμπιουλους Μούλαχ ως πρωταθλήτρια. Παρόλα αυτά το WWE ισχυρίζεται πως η ίδρυση του πρωταθλήματος πραγματοποιήθηκε το 1956 και ότι δεν υπήρξαν αλλαγές στη κατοχή του τίτλου απο τότε που η Φάμπιουλους Μούλαχ το κατέκτησε το 1956 μέχρι που το έχασε το 1984. Αυτό έκανε το Πρωτάθλημα Γυναικών τον παλαιότερο ενεργό τίτλο επαγγελματικής πάλης στην ιστορία του WWE, μέχρι την απόσυρση του το 2010. Η τελευταία πρωταθλήτρια ήταν η Λέιλα.

Ένα νέο Πρωτάθλημα Γυναικών WWE (πλέον Πρωτάθλημα Γυναικών Raw) ιδρύθηκε το 2016 και παρόλο που οι δύο τίτλοι είχαν την ίδια ονομασία και ο παλαιότερος τίτλος θεωρούταν ο προηγηθείς του, το καινούργιο πρωτάθλημα δεν φέρει την ιστορία του παλιού.

## Σημαντικές στιγμές
Στην επίσημη ιστορία του WWE η πρώτη πρωταθλήτρια ήταν η Φάμπιουλους Μούλαχ, η οποία νίκησε τη Τζούντι Γκρέιμπλ στις 18 Σεπτέμβριου του 1984. Η Μούλαχ είχε τη μεγαλύτερη θητεία ως πρωταθλήτρια, κρατώντας το τίτλο για 10 χρόνια, ενώ το WWE δεν αναγνωρίζει τις αλλαγές τίτλου που πραγματοποιήθηκαν μεταξύ του 1956 μέχρι το 1984, με αποτέλεσμα η θητεία της Μούλαχ ως πρωταθλήτρια να καταγράφεται ως 28 χρόνια. Τεχνικά η Φάμπιουλους Μούλαχ έχει τις περισσότερες θητείες (8), όμως λόγω της προαναφερθείσας αναγνώρισης του WWE, τις περισσότερες θητείες έχει η Τρις Στράτους (7), ενώ η Μούλαχ έχει μόλις 4. Τη συντομότερη θητεία έχει η Μίκι Τζέιμς με μια ώρα.

Το πρωτάθλημα γυναικών έχει κατακτήσει και ένας άνδρας, ο Χάρβι Γουίπλμαν. Στις 30 Ιανουαρίου του 2000 ο Γουίπλμαν κέρδισε το τότε πρωτάθλημα γυναικών WWE (τότε WWF) απο τη Κατ, ενώ ήταν μεταμφιεσμένος σε γυναίκα και χρησιμοποίησε το όνομα "Χερβίνα" σε έναν αγώνα απο πραγματοποιήθηκε μέσα σε πισίνα.

### Πρωταθλήτριες

## Πηγές
* http://wwe.com/classics/titlehistory/women

## Δείτε επίσης

* Πρωτάθλημα WWE

* Διηπειρωτικό Πρωτάθλημα

* Ομαδικό Πρωτάθλημα WWE

* Πρωτάθλημα Ηνωμένων Πολιτειών WWE

Κατηγορία:Επαγγελματική Πάλη
Περιφέρεια Γκαό

Η **Περιφέρεια Γκαό** (γαλλικά: Région de Gao, αραβικά: منطقة غاو) είναι μια Περιφέρεια του Μαλί. Έχει έκταση 170.452 τ.χλμ. και πληθυσμό 544.120 κατοίκων (2009). Πρωτεύουσα είναι το Γκαό.

## Γεωγραφία
Η Περιφέρεια Γκαό βρίοσκεται νοτιοανατολικά του Μαλί. Συνορεύει στα βόρεια με την Περιφέρεια Κιντάλ, στα δυτικά με την Περιφέρεια Τομπουκτού και στα νότια και ανατολικά με τον Νίγηρα. Έχει έκταση 170.452 τ.χλμ..  

## Δημογραφία
Η Περιφέρεια Γκαό έχει 544.120 κατοίκους (2009) (δηλαδή περίπου το 3,8 % του συνολικού πληθυσμού του Μαλί). Έχει πυκνότητα 3,19 κατοίκων ανά τετραγωνικό χιλιόμετρο. Πρωτεύουσα είναι το Γκαό με πληθυσμό 86.633 κατοίκων.

## Πόλεις
* Αλατά
* Ανσονγκό 
* Αντεραμπουκάν
* Αντσαουαντί
* Γκαμπρό
* Γκαό
* Γκουνζουρέιγ
* Ινκάρ
* Μενακά
* Μπαμπά
* Μπαρά
* Μπουρέμ
* Μπουρρά 
* Ν'Τιλλίτ
* Ουατταγκουνά 
* Σονί Αλιμπέ 
* Ταλατάιγ
* Ταμπόιγ
* Ταρκίντ 
* Τεμερά
* Τεσσίτ
* Τιλεμσί
* Τιν-Χαμά
* Τιντρμέν

## Επαρχίες
Η Περιφέρεια Γκαό διαιρείται σε 4 επαρχίες:

## Ιστορία
Το 1991 το βόρειο κομμάτι της Περιφέρειας Γκαό χωρίστηκε και έγινε η σημερινή Περιφέρεια Κιντάλ. 

## Δείτε επίσης

* Περιφέρειες του Μαλί
Επαρχία Ανσονγκό

Η **Επαρχία Ανσονγκό** είναι μια επαρχία της Περιφέρειας Γκαό, Μαλί. Έχει έκταση 23.614 τ.χλμ. και πληθυσμό 132.205 κατοίκων (2009). Πρωτεύουσα είναι η Ανσονγκό.

## Γεωγραφία
Η Επαρχία Ανσονγκό βρίσκεται νοτιοανατολικά του Μαλί και νοτιοδυτικά της Περιφέρειας Γκαό. Συνορεύει στα ανατολικά με την Επαρχία Μενακά, στα βόρεια με την Επαρχία Γκαό, στα νοτιοδυτικά με την Περιφέρεια Τομπουκτού και στα νότια με τον Νίγηρα.

## Διαμερίσματα
Η Επαρχία Ανσονγκό διαιρείται σε 7 διαμερίσματα:

*Ανσονγκό
* Μπαρά
* Μπουρρά
* Ουατταγκουνά 
* Ταλατάιγ
* Τεσσίτ
* Τιν-Χαμά

ε
α
Επαρχία Γκαό

Η **Επαρχία Γκαό** είναι μια επαρχία της Περιφέρειας Γκαό, Μαλί. Έχει έκταση 31.250 τ.χλμ. και πληθυσμό 239.853 κατοίκων (2009). Πρωτεύουσα είναι η Γκαό, πρωτεύουσα και όλης της περιφέρειας.

## Γεωγραφία
Η Επαρχία Γκαό βρίσκεται νοτιοανατολικά του Μαλί και βορειοδυτικά της Περιφέρειας Γκαό. Συνορεύει στα βόρεια με την Επαρχία Μπουρέμ, στα νοτιοανατολικά με την Μενακά, στα νοτιοδυτικά με την Επαρχία Ανσονγκό, στα βορειοανατολικά με την Περιφέρεια Κιντάλ και στα δυτικά με την Περιφέρεια Τομπουκτού.

## Διαμερίσματα
Η Επαρχία Γκαό διαιρείται σε 7 διαμερίσματα:

* Αντσαουαντί
* Γκαμπρό
* Γκαό
* Γκουνζουρέιγ
* Ν'Τιλλίτ
* Σονί Αλιμπέ
* Τιλεμσί

## Δείτε επίσης
* Επαρχίες του Μαλί

ε
γ
Ανσονγκό

Η **Ανσονγκό** είναι μια πόλη του Μαλί. Ανήκει στην Περιφέρεια Γκαό, στην Επαρχία Ανσονγκό και στο Διαμέριμσα Ανσονγκό. Έχει πληθυσμό 32.709 κατοίκων (2009). 

## Γεωγραφία
Η Ανσονγκό βρίσκεται νοτιοανατολικά του Μαλί, νοτιοδυτικά της Περιφέρειας Γκαό και κεντρικά της Επαρχίας Ανσονγκό. Βρίσκεται νοτιοανατολικά της Μονζονγκά. Βρίσκεται στην ανατολική όχθη του Ποταμού Νίγηρα. Βρίσκεται σε συνταγμένες 15°39′34″B 0°30′6″A. Έχει έκταση 496 τ.χλμ..

### Κλίμα
Το κλίμα της Ανσονγκό είναι Σαχελικό. Υπάρχουν δύο χρονικές περίοδοι: η υγρή, που διαρκεί 9 μήνες (από τον Οκτώβιο έως τον Ιούλιο) και η ξηρήνπου διαρκεί τους υπόλοιπους 3 μήνες (από τον Αύγουστο έως τον Οκτώβριο). Η θερμοκρασία κάθε χρόνο κυμαίνεται από τους 15&nbsp;°C έως τους 45&nbsp;°C. Το μέσο ύψος βροχής κάθε χρόνο είναι 250 με 350 χιλιοστά.

## Οικονομία
Η κύρια οικονομική δραστηριότητα είναι η γεωπονία. Περίπου το 80 % του συνολικού πληθυσμού της πόλης ασχολούνται με τη γεωπονία. Επίσης, η Ανσονγκό βρίσκεται στην ανατολική του Ποταμού Νίγηρα, ο οποίος παίζει σημαντικό ρόλο στην οικονομία της πόλης. Στην περιοχή του ποταμού μεγαλώνουν λαχανικά. 

## Δημογραφία
Στην πόλη της Ανσονγκό ζουν 32.709 κάτοικοι (2009).

## Δείτε επίσης
* Κατάλογος πόλεων του Μαλί

## Παραπομπές
*  Πληροφορίες για την Ανσονγκό 

Ανσονγκό
Ανσονγκό
Επαρχία Μενακά

Η **Επαρχία Γκαό** είναι μια επαρχία της Περιφέρειας Γκαό, Μαλί. Έχει έκταση 35.177 τ.χλμ. και πληθυσμό 56.104 κατοίκων (2009). Πρωτεύουσα είναι η Μενακά.

## Γεωγραφία
Η Επαρχία Μενακά βρίσκεται νοτιοανατολικά του Μαλί και ανατολικά της Περιφέρειας Γκαό. Συνορεύει στα νοτιοδυτικά με την Επαρχία Ανσονγκό, στα κεντρο-δυτιά με την Επαρχία Γκαό, στα βορειοδυτικά με την Περιφέρεια Κιντάλ και στα νότια και ανατολικά με τον Νίγηρα.

## Διαμερίσματα
Η Επαρχία Μενακά διαιρείται σε 5 διαμερίσματα:

* Αλατά
* Αντεραμπουκάν
* Ινκάρ
* Μενακά
* Τιντρμέν

## Δείτε επίσης
* Επαρχίες του Μαλί

ε
μ
Πυτιά

Η **πυτιά** είναι ένα σύμπλεγμα πηκτικών ενζύμων που χρησιμοποιούνται στην τυροκομία για την πήξη του γάλακτος και την παραγωγή τυριού.

## Ονοματολογία
* 1η εκδοχή: προέρχεται από την αρχαιοελληνική λέξη πυτία 

Κατηγορία:Βιομηχανία τροφίμων
Κατηγορία:Τυριά
Κατηγορία:Ένζυμα
Επαρχία Μπουρέμ

Η **Επαρχία Μπουρέμ** είναι μια επαρχία της Περιφέρειας Γκαό, Μαλί. Έχει έκταση 43.000 τ.χλμ. και πληθυσμό 115.958 κατοίκων (2009). Πρωτεύουσα είναι η Μπουρέμ.

## Γεωγραφία
Η Επαρχία Μπουρέμ βρίσκεται κεντρικά του Μαλί και κεντρο-δυτικά της Περιφέρειας Γκαό. Συνορεύει στα δυτικά με την Περιφέρεια Τομπουκτού, στα νότια με την Επαρχία Γκαό και στα βόρεια με την Περιφέρεια Κιντάλ.

## Διαμερίσματα
Η Επαρχία Μπουρέμ διαιρείται σε 5 διαμερίσματα:

* Μπαμπά
* Μπουρέμ
* Ταμπόιγ
* Ταρκίντ
* Τεμερά

## Δείτε επίσης
* Επαρχίες του Μαλί

ε
μ
Κατάλογος πολιτειών των ΗΠΑ ανά αριθμό δισεκατομμυριούχων

Αυτή είναι μια **λίστα των [[πολιτεία ΗΠΑ|πολιτειών των ΗΠΑ]] ανά αριθμό [[δισεκατομμυριούχων]]** το 2011. Ο κατάλογος δισεκατομμυριούχων καταρτίζεται ετησίως από το Forbes Magazine.

## Βλέπε επίσης
* List of countries by the number of US dollar billionaires

## Αναφορές
;Γενικά
* 
;Συγκεκριμένα


Αριθμός δισεκατομμυριούχων
Baku Crystal Hall

To **Baku Crystal Hall** είναι μία πολυ-λειτουργική αρένα στο Μπακού, Αζερμπαϊτζάν. Στις 8 Σεπτεμβρίου 2011 η,Azad TV International ανακοίνωσε ότι το Baku Crystal Hall ήταν ο χώρος διεξαγωγής του Διαγωνισμού Τραγουδιού της Eurovision 2012 κάτι το οποίο επιβεβαιώθηκε και στις 25 Ιανουαρίου 2012.

## Ιστορικό
Στις 2 Αυγούστου 2011 η βασική συμφωνία υπεγράφη με την Alpine Bau Deutschland AG, για την κατασκευή του χώρου εφόσον οι προετοιμασίες για την κατασκευή είχαν ξεκινήσει. Ακόμη κι αν το πλήρες κόστος τη κατασκευής δεν είχε δημοσιευθεί η κυβέρνηση διέθεσε 6.000.000 (εκατομμύρια) AZN, νόμισμα του Αζερμπαϊτζάν, (περίπου 6.100.661 €) για την κατασκευή του χώρου. Στις 5 Σεπτεμβρίου 2011 ανακοινώθηκε ότι η χωρητικότητα της αίθουσας θα ανέλθει στους 25.000 θεατές, ο χώρος περιλαμβάνει επίσης και VIP σαλόνια.

Η κατασκευή της αρένας με μια καθυστέρηση τριών εβδομάδων ολοκληρώθηκε στις 16 Απριλίου 2012.

## Παραπομπές


Κατηγορία:Αίθουσες συναυλιών στην Αζερμπαϊτζάν
Κατηγορία:Κτίρια και κατασκευές στο Μπακού
Ο ασθενής σύζυγος

**Ο ασθενής σύζυγος** (ρωσ. «Больной муж») είναι πίνακας του Ρώσου καλλιτέχνη Βασίλι Μαξίμοφ με θέμα την κοινωνική καταπίεση. 
## Περιγραφή
Ο πίνακας εικονίζει το εσωτερικό μιας φτωχικής χαμηλοτάβανης ξύλινης καλύβας. Η γυναίκα είναι γονατιστή μπροστά στο εικονοστάσιο και προσεύχεται με πίστη. Στο στενό κρεβάτι ο άντρας της είναι άρρωστος βαριά. Η ζωή του ολόκληρη βρίσκεται στα χέρια του Θεού. Είναι ξαπλωμένος ακίνητος ανάσκελα επάνω σε ένα στενό σανιδένιο κρεβάτι με άχυρα για στρώμα. Το βλέμμα του είναι στραμμένο σε μια εικόνα στον τοίχο. Στο κρεβάτι του μπροστά, σε ένα ψηλό σκαμνάκι είναι τοποθετημένο το λιτό του γεύμα, ανέγγιχτο. 

Κατηγορία:Εκθέματα στην Πινακοθήκη Τρετιάκοφ
Δ΄ Εθνική ποδοσφαίρου ανδρών 2006-07

Η **Δ΄ Εθνική Κατηγορία 2006–2007** ήταν η 20η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Διοργανώθηκε με τη συμμετοχή 156 ομάδων, οι οποίες χωρίστηκαν σε 10 ομίλους βάσει γεωγραφικών κριτηρίων. Ο πρωταθλητής του κάθε ομίλου εξασφάλισε την άνοδό του στην Γ΄ Εθνική Κατηγορία 2007–2008 ενώ οι τελευταίες ομάδες του κάθε ομίλου υποβιβάστηκαν στα τοπικά πρωταθλήματα.

## Βαθμολογίες
### 1ος Όμιλος

### 2ος Όμιλος

### 3ος Όμιλος

### 4ος Όμιλος

* Ο Α.Ο. Καρδίτσα είχε 1 μηδενισμό και -1 βαθμό.

### 5ος Όμιλος

### 6ος Όμιλος

* Η Ανωγή είχε 2 μηδενισμούς και -6 βαθμούς.
* Η Αχαική είχε 1 μηδενισμό και -3 βαθμούς.
* Ο Πειρατής είχε 3 μηδενισμούς και -7 βαθμούς.
* Αγώνας κατάταξης για την παραμονή: Ζαβλάνι - Ηλειακός Λεχαινών 3-1.

### 7ος Όμιλος

* Ο Πανθυρεατικός είχε 1 μηδενισμό και -3 βαθμούς.

### 8ος Όμιλος

* Ο Αιγέας Πλωμαρίου είχε 2 μηδενισμούς και -6 βαθμούς.
* Η Αθηναΐδα είχε 3 μηδενισμούς και -9 βαθμούς
* Τα Σούρμενα είχαν 1 μηδενισμό και -3 βαθμούς.

### 9ος Όμιλος

* Ο Ηρακλής Νικαίας και το Κερατσίνι είχαν από 1 μηδενισμό και -3 βαθμούς.

### 10ος Όμιλος

1 ο ΑΟ Χανιά κατέλαβε τη θέση της ΑΕ Χανίων

## Σκόρερ
Με μαυρα γράμματα ο αρχισκόρερ.

*1ος όμιλος: 17 γκολ, Κερασίδης (Προσοτσάνη)
*2ος όμιλος: 19 γκολ, Ν. Στεφανίδης (Κιλκισιακός)
*3ος όμιλος: 24 γκολ, Καραγιάννης (Πυρσός Γρ.)
*4ος όμιλος: 17 γκολ, Κουνούνης (Άρης Αγ. Κωνσταντίνου)
*5ος όμιλος: 26 γκολ, Νίκος Τσιατούρας (Δόξα Κρανούλας)
*6ος όμιλος: 25 γκολ, Μπούνας (Παναιγιάλειος)
*7ος όμιλος: ** 27 γκολ, Μανώλης Λύγκος**  (Α.Σ Λεωνιδίου)
*8ος όμιλος: 20 γκολ, Κατσαρός (Αγία Παρασκευή)
*9ος όμιλος: 20 γκολ, Αποστολάκης (Μαρκό)
*10ος όμιλος: 22 γκολ, Νίκος Κουράκης (ΠΑΟΚ Κρουσσωνα)

## Παραπομπές


## Πηγές
* Greece - List of Fourth Level Final Tables, rsssf.com

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 2006-2007
Ρικ Φλερ

Ο **Ρίτσαρντ Μόργκαν Φλίερ** (*Richard Morgan "Ric" Fliehr*, 25 Φεβρουαρίου 1949), περισσότερο γνωστός ως **Ρικ Φλερ**, είναι Αμερικάνος πρώην παλαιστής, ενώ για πολλούς θεωρείται ο κορυφαίος όλων των εποχών, σε μία καριέρα που διήρκεσε τέσσερις δεκαετίες. Είναι ο μόνος που έχει γίνει 2 φορές μέλος του Hall of Fame στο WWE.

## Ιστορία

Η καριέρα του Ρικ Φλερ, ξεκίνησε στις αρχές της δεκαετίας του '70, συγκεκριμένα τον Δεκέμβριο του 1972. Πέρασε από πολλές εταιρείας πάλης και αντιμετώπισε τους καλύτερους παλαιστές κάθε εποχής, κερδίζοντας πολλούς τίτλους. Έχοντας ήδη φτιάξει το όνομά του, το 1985, γίνεται ακόμα πιο γνωστός, όντας μέλος της ομάδας πάλης με το όνομα 'Four Horsemen'.

Από τα τέλη της δεκαετίας του '90, υπήρχαν φήμες για απόσυρσή του από την ενεργό δράση, όμως από το 1991  που υπέγραψε συμβόλαιο με το WWE, η καριέρα του αναγεννήθηκε.Λίγο καιρό αργότερα το 1992 κέρδισε το Royal Rumble.Το 2003 ως το 2005, δημιούργησε με τον Τριπλ Έιτς την ομάδα 'Εβολούσιον' στην οποία συμμετείχαν και οι Ράντυ Όρτον και Μπατίστα.

Το 2008 εισήχθη στο τιμητικό Hall of Fame του WWE και αποσύρθηκε από την ενεργό δράση. Όμως, τις δύο επόμενες χρονιές, υπογράφει συμβόλαια με άλλες εταιρείες και εμφανίζεται, ενώ επιστρέφει και στην δράση σποραδικά. Από το 2010 ως το 2012 ήταν μέλος του ρόστερ του TNA Wrestling.. Από τον Μάιο του 2012 τελείωσε τις υποχρεώσεις του στο TNA, αφού δεν ανανέωσε.

Τον Δεκέμβριο του 2012, μετά από ακριβώς 40 χρόνια στη πάλη, ο Φλερ ανακοίνωσε πως αποσύρεται οριστικά από τα ρινγκ.

## Αναγνωρισιμότητα

Με μια καριέρα 40 ετών, είναι αναγνωρισμένος ως ένας από τους κορυφαίους παλαιστές όλων των εποχών, και πολλοί τον θεωρούν τον κορυφαίο. Το 2008 έγινε επίσημα μέλος του Hall of Fame του WWE.Το 2012 μπήκε για δεύτερη φορα στο Hall of Fame.

## Προσωπική Ζωή

Ο Φλερ έχει μια πολυτάραχη ζωή, έχοντας παντρευτεί τέσσερις φορές, έχει αποκτήσει τέσσερα παιδιά, ενώ είναι και παππούς ενός κοριτσιού, από την μια του κόρη (δύο γιους και δύο κόρες). Αρκετές είναι οι φορές που έχει παρέμβει η αστυνομία σε ενδοοικογενειακές του διαμάχες. Την αστυνομία έχει ενοχλήσει όμως και για προσωπικές του επιχειρήσεις και άλλες υποθέσεις, όπως δημόσιοι διαπληκτισμοί. Επίσης, είναι γνωστές οι πραγματικές αντιπαλότητες που έχει αναπτύξει με άλλους παλαιστές, όπως με τον Μπρετ Χαρτ, τον Σέιν Ντάγκλας και τον Μικ Φόλεϊ, ενώ έχει ξεπεράσει κόντρες που είχε με τους Χαλκ Χόγκαν, Μπρούνο Σαμαρτίνο και τον παραγωγό πάλης Έρικ Μπίσοφ.

## Οι σημαντικότεροι τίτλοι του
* 16 φορές Παγκόσμιο Πρωτάθλημα Βαρέων Βαρών
* 2 φορές Πρωτάθλημα WWE
* 1 φορά Διηπειρωτικό Πρωτάθλημα WWE
* 3 φορές Παγκόσμιο Ομαδικό Πρωτάθλημα WWE
* 1 φορά νικητής Royal Rumble (1992)
* 6 φορές Πρωτάθλημα Ηνωμένων Πολιτειών Αμερικής  WWE

## Τελειωτικές Κινήσεις

*Figure-four leglock
*Diving knee drop

## Χαρακτηριστικές Κινήσεις

*Back body drop
*Dropkick
*Elbow drop
*Knife-edged chop
*Low blow
*Belly to back suplex
*Piledriver
*Running jumping knee drop
*Snapmare
*Testicular claw

## Παραπομπές



Κατηγορία:Επαγγελματίες παλαιστές
Πλούταρχος ο Αθηναίος

Ο **Πλούταρχος** (περ. 350 - 430) ήταν Έλληνας Νεοπλατωνικός φιλόσοφος που δίδαξε στην Αθήνα στις αρχές του 5ου αιώνα. Ήταν γιος του Νεστόριου και πατέρας της Ασκληπιγένειας και του Ιέριου. Διετέλεσε σχολάρχης στην Ακαδημία Πλάτωνος και έγραψε σχόλια για τον Αριστοτέλη και τον Πλάτωνα. Θεωρείται γενικά το πρόσωπο που επανεγκαθίδρυσε την Ακαδημία σε νεοπλατωνική κατεύθυνση. Ανάμεσα στους μαθητές του συγκαταλέγονται ο Συριανός που τον διαδέχθηκε στη διεύθυνση της Ακαδημίας και ο Πρόκλος. Βασική πηγή του Πλουτάρχου ήταν ότι η μελέτη του Αριστοτέλη πρέπει να προηγηθεί για να γίνουν περισσότερο αντιληπτά κάποια ζητήματα. Έγραψε σχόλια για το Περί Ψυχής του Αριστοτέλη. Η συνεισφορά του στο αριστοτελικό corpus μαζί με εκείνη του Αλεξάνδρου Αφροδισέα είναι από τις σημαντικότερες.

## Παραπομπές


## Πηγές
* Φώτιος, Βιβλιοθήκη, 240
## Εξωτερικοί σύνδεσμοι
* Η εγκυκλοπαίδεια του Πλάτωνα 

Κατηγορία:Αρχαίοι Έλληνες φιλόσοφοι
Κατηγορία:Νεοπλατωνικοί φιλόσοφοι
Κατηγορία:Ακαδημεικοί φιλόσοφοι
Κατηγορία:Βυζαντινοί του 5ου αιώνα
Κατηγορία:Βυζαντινοί Αθηναίοι
Τυφλόμυγα

right|thumb|250px|Τυφλόμυγα. Πίνακας του Κορνέλις Τροστ, 18ος αιώνας
## Κανόνες
Για να αρχίσει η τυφλόμυγα επιλέγεται με κλήρο ή με λάχνισμα (όπως το αμπεμπαμπλόμ ή τα αριθμάκια) ένα από τα παιδιά. Ένας από τους συμπαίκτες του του δένει τα μάτια με ένα πανί, συνηθέστερα ένα μαντήλι ή φουλάρι, για να μη βλέπει, και το παιχνίδι αρχίζει. Τα υπόλοιπα παιδιά γυρίζουν γύρω - γύρω από το παιδί που κάνει την τυφλόμυγα και το πειράζουν. Εκείνο προσπαθεί να πιάσει κάποιο από τα παιδιά και κερδίζει μόνο, αν μαντέψει σωστά ποιο είναι το παιδί που έπιασε. Για να το αναγνωρίσει ψηλαφεί τα χαρακτηριστικά του προσώπου, τα ρούχα, τα μαλλιά κ.ά. Το παιδί που πιάστηκε και αναγνωρίστηκε γίνεται η επόμενη τυφλόμυγα. Αν δεν γίνει σωστά η ταύτιση, τότε το ίδιο παιδί παραμένει ως "τυφλόμυγα" για άλλον ένα γύρο.

## Παραπομπές


## Δείτε επίσης

*Κρυφτό
*Παραδοσιακά παιχνίδια

Τυφλομυγα
Δειπνοσοφισταί

Οι **Δειπνοσοφισταί** είναι δεκαπεντάτομο έργο του αρχαίου Έλληνα Αθήναιου από την Ναυκρατίδα της Αιγύπτου. Σημαντικό έργο της Ελληνιστικής εποχής, δίνει στοιχεία για την Ρώμη. Πρωταγωνιστές του είναι γραμματικοί, λεξικογράφοι, ρήτορες, σοφιστές, μουσικοί και άλλοι φιλόσοφοι. Στους *Δειπνοσοφιστές* ο Αθήναιος διηγείται στον φίλο του Τιμοκράτη όσα ειπώθηκαν σε ένα συμπόσιο που είχε παραθέσει ο πλουσιότατος και πολυμαθέστατος Ρωμαίος Λαρήνσιος. Το έργο χαρακτηριστικό εγχειρίδιο γαστρονομίας είναι ένας πανδέκτης εγκυκλοπαίδειας και μια σύνθεση από αλλεπάλληλες καταγραφές παραθεμάτων από εκατοντάδες συγγραφείς.
Υπάρχουν ακόμα και κείμενα για το κρασί, τα σύκα, τα μήλα, τα καρύδια κλπ..

## Πλοκή
Πρόκειται για συλλογή διαλόγων που γίνονται από τους θαμώνες συμποσίων στο σπίτι του λόγιου και εύπορου χορηγού των τεχνών, Λαρένσιου. Από τους τριάντα τρεις καλεσμένους αναφέρονται ονομαστικά οι Γαληνός, ο νομομαθής Ουλπιανός, Πλούταρχος, ο κυνικός Κυνούλκος, που λεγόταν έτσι γιατί έσερνε πίσω του πολυάριθμα σκυλια, αλλά ίσως να πρόκειται για φανταστικά πρόσωπα που απλώς ονομάζονται έτσι. Οι ομιλούντες απαγγέλλουν στίχους από έργα σχεδόν 700 αρχαίων Ελλήνων και μνημονεύουν σχεδόν 1.500 άλλα έργα που στις ημέρες μας δεν σώζονται. Θέματα είναι το φαγητό, κρασί, η πολυτέλεια, μουσική, σεξουαλική ηθική, τα κουτσομπολιά, η φιλολογία και η Αφροδίτη Καλλίπυγος.

## Βιβλιογραφία
* Αθήναιος Ναυκρατίτης, *Άπαντα* (τόμοι 15), εκδ. «Κάκτος»

## Δείτε επίσης
* Πλακουντοποιικόν σύγγραμμα

## Εξωτερικοί σύνδεσμοι

* 14 τόμοι του έργου στα αρχαία ελληνικά

Κατηγορία:Αρχαία ελληνικά συγγράμματα
Κατηγορία:Κουζίνα της αρχαίας Ελλάδας
Πλούταρχος (αποσαφήνιση)

Με το όνομα **Πλούταρχος** είναι γνωστοί οι:

* Πλούταρχος 45 μ.Χ.-120 μ.Χ., ο γνωστός ιστορικός και βιογράφος από τη Βοιωτία
* Πλούταρχος (Αθηνών) 350-430, Νεοπλατωνικός φιλόσοφος που δίδαξε στην Αθήνα και διετέλεσε σχολάρχης στην Ακαδημία Πλάτωνος
* Επίσκοπος Πλούταρχος 89 - 105 επίσκοπος Βυζαντίου για δεκαέξι έτη
* Αρχιεπίσκοπος Κύπρου Πλούταρχος 620-625, Αρχιεπίσκοπος και άγιος της Εκκλησίας της Κύπρου
* Γιάννης Πλούταρχος 1970- , Έλληνας τραγουδιστής
* Πλούταρχος (κρατήρας), κρατήρας της σελήνης
Πρωτάθλημα καλαθοσφαίρισης Β΄ εθνικής κατηγορίας ανδρών 2011-2012

Η πρώτη φάση της διοργάνωσης διήρκεσε από τις 2 Οκτωβρίου 2011 έως τις 21 Ιανουαρίου 2012. Η δεύτερη φάση ξεκίνησε στις 29 Ιανουαρίου και ολοκληρώθηκε στις 20 Μαΐου 2012. Πρωταθλήτρια της κατηγορίας αναδείχτηκε η ομάδα του Αιόλου Τρικάλων για πρώτη φορά στην ιστορία της.


20px|Β **Βαθμολογία** 20px|Β





## Σημειώσεις
* Πρωταθλητής της χρονιάς αναδείχθηκε η ομάδα του Αιόλου Τρικάλων η οποία και συγκέντρωσε 58 βαθμούς με μόλις δύο ήττες παθητικό. Παράλληλα γιόρτασε την άνοδό της στην Α2 Εθνική Κατηγορία. Προπονητής της ομάδας υπήρξε ο Γιάννης Τζήμας.
* Στην Α2 Κατηγορία τυπικά ακολουθούν επίσης οι ομάδες του Φιλαθλητικού Ζωγράφου, της Αγίας Παρασκευής, του Α.Σ. Κόροιβος Αμαλιάδας στη θεση της ΑΕΚ που δήλωσε αδυναμία και το Ηράκλειο Ο.Α.Α. στη θεση του Πανελλήνιος καθώς η ΕΟΚ δεν έκανε δεκτή τη συμμετοχή του.
* Η ομάδα της Χαλκηδόνας αποσύρθηκε από το Πρωτάθλημα το Δεκέμβριο.
* Από την κατηγορία υποβιβάστηκε επίσης η Αναγέννηση Φλόγας, αποτέλεσμα που κρίθηκε στην τελευταία αγωνιστική, όπου και γνώρισε την ήττα στην παράταση από τον Αίαντα Ευόσμου.

## Παραπομπές




Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 2011 2012
Πρωταθλημα Ελλαδος Β Ανδρων 2011 2012